|  |  |  |
| --- | --- | --- |
| Kaire Jakobson  MTÜ Sütiste Metsa Selts  Juhatuse liige  [sytistemetsaselts@gmail.com](mailto:sytistemetsaselts@gmail.com) | Teie | 25.10.2023 |
| Meie | (digitaalallkirja kuupäev)  nr 12-1/2023/6083 |
| XXXXXXXXXXXXXXXXXXXXXXXXXXXXXX | XXX |  |



# Vastus teabenõudele

Palute oma 25.10.2023 teabenõudega edastada järgneva info: *“Palun saata dokument või dokumendid, milles on vastatud järgmistele küsimustele:*

*1. kelle korraldusel (asutus ja isik) on Nõmme-Mustamäe maastikukaitsealale paigaldatud loendurid;*

*2. mitu loendurit kokku on paigaldatud Nõmme-Mustamäe maastikukaitsealale;*

*3. mis on loendurite paigaldamise eesmärk;*

*4. mida tehakse kogutud andmetega?“*

Selgitame, et loendurite paigaldamise ja ringi tõstmise otsused tehakse RMK külastuskorraldusosakonna vastava külastusala töötajate ja kavandamise-seire meeskonna töötajate koostöös.

RMK-l on Nõmme-Mustamäe maastikukaitsealal töötamas üks loendur. Võimalike teiste organisatsioonide paigaldatud loendurite kohta ei oska RMK infot anda.

RMK paigaldas puhke- ja kaitsealadele esimesed loendurid ja viis läbi esimesed külastajauuringud 2002. aastal, seda eesmärgiga saamaks infot külastusmahu ja -iseloomu, ajalise ja geograafilise jaotuse, külastajate rahulolu jms info osas, mis on vajalik külastuse korraldamisel. Külastusmahu seire, kombineerituna teiste seirete ja uuringutega, võimaldab analüüsida ala kasutust, jälgida muutuste trende jms. Lisaks külastusmahu seirele on Nõmme-Mustamäe maastikukaitsealal läbi viidud ka külastajauuring.

Loenduriga kogutud andmeid töödeldakse kalibreerimise tulemusena saadud loenduri paranduskoefitsiendiga, millega saadakse teada külastuste arv. Andmete kasutamine läheb kokku eelnevalt nimetatud eesmärkidega.

Lugupidamisega

Maarja Mirjam Rajasaar

RMK Külastuskorraldusosakond

külastusala juht

*/allkirjastatud digitaalselt/*